Geo

Geo on kansainvälinen aikakauslehti. Suomessa lehteä kustansi vuodesta 2008 elokuuhun 2015 Sanoma ja syyskuusta 2015 toukokuuhun 2020 Fokus Media. Suomen Geo-lehti ilmestyi 10 kertaa vuodessa. Lehden päätoimittaja oli Anu Piippo. Geo-lehti ilmestyi Suomessa viimeisen kerran 20.5.2020.

Geo kertoo ihmisistä ja ilmiöistä eri puolilla maailmaa. Reportaasien aiheina ovat luonto, ympäristö, matkat, historia, tieteen ja teknologian saavutukset sekä kansat ja kulttuurit. 

Geo-lehti panostaa laajojen artikkeleidensa asiasisällön lisäksi valokuviin. Lehti kootaan Suomessa, ja myös osa sen sisällöstä tehdään Suomessa. 

Geo perustettiin Saksassa vuonna 1976. Sen jälkeen se on ilmestynyt yli 20 maassa, muun muassa Saksassa, Ranskassa ja Espanjassa. Suomessa lehti lanseerattiin maaliskuussa 2008. Lehti viettää vuonna 2018 Suomessa kymmenvuotisjuhlaa uudistaen ulkoasuaan ja sisältöään. 

Vuonna 2012 lehden levikki oli 20 039 ja sillä oli 81 000 lukijaa.

Lähteet

Aiheesta muualla 
GEOn verkkosivusto
GEO Fokus Median sivuilla 

Aikakauslehdet